CELEX: 32010R0109
Language: hu
Date: 2010-02-05 00:00:00
Title: A Bizottság 109/2010/EU rendelete ( 2010. február 5. ) egyes áruk Kombinált Nómenklatúra szerinti besorolásáról

9.2.2010   
            
            
               HU
            
            
               Az Európai Unió Hivatalos Lapja
            
            
               L 36/7
            
         A BIZOTTSÁG 109/2010/EU RENDELETE
   (2010. február 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 5-én.
      
         
            a Bizottság részéről, az elnök nevében,
         
         László KOVÁCS
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az áru a következőkből áll:
                  
                              —
                           
                           
                              megközelítőleg 33 cm magasságú és mintegy 29 cm átmérőjű hengeres acéltartály,
                           
                        
                              —
                           
                           
                              acélfedél két kör alakú nyílással, amelyek közül az egyik átmérője 5 cm, a másiké pedig 6 cm,
                           
                        
                              —
                           
                           
                              megközelítőleg 8 cm magasságú és mintegy 12,5 cm átmérőjű hengeres acélszűrő,
                           
                        
                              —
                           
                           
                              hajlékony acélcső, és
                           
                        
                              —
                           
                           
                              szívófej.
                           
                        Az acélszűrő a fedél hátuljára, az egyik nyílás alá van rögzítve.
                  A szívófejjel felszerelt cső a másik nyíláshoz illeszkedik.
                  Az áru takarításra, például kandallók tisztítására szolgál. Porszívóval együtt használandó; a porszívó csöve a fedél felső felén a szűrő kivezető nyílására csatlakozik.
                  A porszívózáskor a nehezebb szemcsék a tartály alján maradnak, a lebegő szemcséket pedig a szűrő kiszűri a légáramból.
               
               
                  8421 39 20
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XV. áruosztályhoz tartozó megjegyzések 1. f) pontja, valamint a 8421, a 8421 39 és a 8421 39 20 KN-kód szövegezése határozza meg.
                  Mivel a hengeres szűrő kiszűri a szálló részecskéket, és csak a megtisztított levegőt engedi át, így szűrőként szolgál. Ezért az áru rendelkezik a 8421 vtsz alá tartozó szűrő vagy tisztító gépek jellemzőivel.
                  A 7323 vtsz. alá történő besorolása, mint más háztartási áru acélból, kizárt, mivel a XV. Áruosztályhoz tartozó Megjegyzések 1. f) pontja alapján nem tartoznak ide a XVI. Áruosztályba tartozó áruk.
                  Az árut a 8421 39 20 KN-kód alá, levegőszűrő vagy -tisztító gépként kell besorolni.